

**LIETUVOS RESPUBLIKOS**

**ĮSTATYMAS**

**DĖL PROTOKOLO, KURIUO IŠ DALIES KEIČIAMA KONVENCIJA DĖL ASMENŲ APSAUGOS RYŠIUM SU ASMENS DUOMENŲ AUTOMATIZUOTU TVARKYMU, RATIFIKAVIMO**

2019 m. lapkričio 7 d. Nr. XIII-2499

Vilnius

**1 straipsnis. Protokolo ratifikavimas**

Lietuvos Respublikos Seimas, vadovaudamasis Lietuvos Respublikos Konstitucijos 67 straipsnio 16 punktu, 138 straipsnio pirmosios dalies 6 punktu ir atsižvelgdamas į Lietuvos Respublikos Prezidento 2019 m. rugpjūčio 23 d. dekretą Nr. 1K-54, ratifikuoja su pareiškimais 2018 m. spalio 10 d. Strasbūre priimtą Protokolą, kuriuo iš dalies keičiama Konvencija dėl asmenų apsaugos ryšium su asmens duomenų automatizuotu tvarkymu (toliau – Protokolas).

**2 straipsnis. Lietuvos Respublikos pareiškimai**

1. Lietuvos Respublikos Seimas, vadovaudamasis Protokolo 21 straipsniu, pareiškia, kad priežiūros institucija skiriama Valstybinė duomenų apsaugos inspekcija, o kai asmens duomenys tvarkomi žurnalistikos tikslais ir akademinės, meninės ar literatūrinės saviraiškos tikslais, – žurnalistų etikos inspektorius.

2. Lietuvos Respublikos Seimas, vadovaudamasis Protokolo 37 straipsnio 3 dalimi, pareiškia, kad Lietuvos Respublika laikinai taikys Protokolą iki jo įsigaliojimo.

*Skelbiu šį Lietuvos Respublikos Seimo priimtą įstatymą.*

Respublikos Prezidentas Gitanas Nausėda